Foto: RIA Novosti Jahon chempionatlarida o‘yinlarni boshqarish bo‘yicha rekordchi hisoblangan Ravshan Ermatov o‘z guruhi bilan ayni damda Xitoyda bo‘lib turibdi. O‘FA rasmiy saytida keltirilishicha, kecha u Xitoy Superligasining eng muhim bahslaridan biri bo‘lgan «Changchun Yatay» va «Xebey Chayna Forchun» jamoalari o‘rtasidagi bellashuvni boshqardi. Bahs 2-2 hisobidagi jangovar durang bilan nihoyasiga yetdi. Yon hakamlar Abduhamidillo Rasulov va Sanjar Shoyusupovlardan iborat Ravshan Ermatov jamoasi keyingi turdan o‘rin olgan «Guanjou Evergrand» – «Shanxay Shenxua» o‘rtasidagi uchrashuvda ishlash uchun ham taklif olgan. Mazkur o‘yin 2 sentabr kuni bo‘lib o‘tadi.